דור ה-Y

[ממוזער|280px|תצלום משנת 2001 של בני נוער מדור ה-Y ב[מסיבת רשת. מסיבות רשת היו פופולריות באותה התקופה בה גישה לאינטרנט בפס רחב לא הייתה זמינה או שהייתה יקרה מדי עבור מרבית האנשים]]
[ממוזער|בני דור ה-Y גדלו להתפתחות של סביבה טכנולוגית, ומתאפיינים בשימוש אינטנסיבי ב[סמארטפון|סמארטפונים. תצלום משנת 2009]]
[ממוזער|250px|תצלום משנת 2008 של בני נוער מדור ה-Y מאזינים למוזיקה ב[נגן מדיה נייד|נגן מוזיקה דיגיטלי. קובצי ה-MP3 ונגני המוזיקה הדיגיטליים, אשר הפכו זמינים במחצית השנייה של שנות ה-90, היו פורצי דרך במיוחד במהלך שנות ההתבגרות של דור ה-Y]]
**דור ה־Y** (באנגלית: **Generation Y**), או **דור המילניום** (באנגלית: **Millennials**), הוא הדור הדמוגרפי אשר נולד לאחר דור ה־X ולפני דור ה־Z. לרוב הכוונה לאלה שנולדו בין השנים 1980–1996. 

הוריהם של בני דור ה-Y הם לרוב בני דור הבייבי בום, או המבוגרים מבני דור ה־X.

אף על פי שמקובל לאפיין את דור ה־Y כבעל תכונות ייחודיות, אין תמיכה מדעית משמעותית לכך שלדורות שונים ישנם מאפיינים ייחודיים.

## מאפיינים דמוגרפיים
בניו יורק טיימס דווח על נתונים לפיהם אמריקאים שנולדו בשנות ה־80 עוזבים בגיל מאוחר את בית הוריהם, שליש מהם עוברים דירה בכל שנה ו־40% מהם חוזרים לבית ההורים לפחות פעם אחת. כמו כן הם עוברים בממוצע שבעה מקומות עבודה עד גיל 30, כשני שלישים חיים עם בן או בת זוג בלי להתחתן, ואלו שבוחרים להתחתן עושים זאת מאוחר מאי פעם.

## תמיכה מחקרית
בספרות הפופולרית, מקובל לאפיין את דור ה־Y כבעל תכונות ייחודיות. למרות זאת, אין תמיכה מדעית משמעותית לכך שלדורות שונים ישנם מאפיינים ייחודיים. מחקר מטא-אנליזה שבחן 20 מחקרים לא מצא הבדלים שיטתיים ומשמעותיים בין הדורות בשביעות רצון בעבודה, מחויבות ארגונית וכוונות תחלופה. דוח קונצנזוס של האקדמיות הלאומיות למדעים, הנדסה ורפואה  בארצות הברית טען:

מחברי הדוח מסכמים זאת כך:

## אישים בולטים שמזוהים עם דור ה-Y
אישים בולטים אשר השיוך שלהם לקבוצה הדמוגרפית "דור ה-Y" התפרסם במקורות מהימנים בולטים:
* ליונל מסי (נולד ב-1987) - שחקן כדורגל מפורסם המשחק בנבחרת ארגנטינה העולמית.
* כריסטיאנו רונאלדו (נולד ב-1985) - שחקן כדורגל מפורסם המשחק בנבחרת פורטוגל העולמית.
* ניימאר (נולד ב-1992) - שחקן כדורגל מפורסם המשחק בנבחרת ברזיל העולמית.
* בריטני ספירס (נולדה ב-1981) - זמרת פופ, רקדנית ואייקון תרבות אמריקאית, המכונה "נסיכת הפופ" ונחשבת לאחת המשפיעות הגדולות ביותר על דור זה.
* אריאנה גרנדה (נולדה ב-1993) - שחקנית וזמרת פופ אמריקאית מפורסמת אשר התחילה בערוץ ניקלודיאון והפכה לאחת המוצלחות ביותר בדור זה. היא ידועה בקולה הרחב שמגיע ל-4 אוקטבות.
* סלינה גומז (נולדה ב-1992) - שחקנית וזמרת-יוצרת אמריקאית אשר התגלתה בערוץ דיסני ועלתה לאחת מהכוכבות המוצלחות ביותר בדור זה.
* טיילור סוויפט (נולדה ב-1989) - זמרת-יוצרת אמריקאית ואחת מכוכבות הפופ הגדולות ביותר בדור זה.
* ג'סטין ביבר (נולד ב-1994) - זמר-יוצר קנדי אשר התגלה במקור ביוטיוב והיה לאחד מהכוכבים הגדולים הראשונים בעידן הדיגיטלי.
* רועי כפרי (נולד ב-1985) - קומיקאי ובמאי אשר התגלה במקור ביוטיוב והיה לאחד מהכוכבים הגדולים הראשונים בעידן הדיגיטלי בישראל. 
* הארי סטיילס (נולד ב-1994) - זמר-יוצר ושחקן אנגלי אשר התגלה ב"אקס פקטור" יחד עם חבריו ללהקתם "וואן דיירקשן".
* זאק אפרון (נולד ב-1987) - שחקן קולנוע מוכר מאוד אשר התגלה בערוץ דיסני מתפקידו כטרוי בולטון בסדרת הסרטים "היי סקול מיוזיקל", לאחר מכן עשה את עלייתו לשחקן מקצועי עם תפקידים בסרטי קולנוע מוצלחים כמו "שוב בן 17", "שכנים", "סבא בהפרעה", "משמר המפרץ" ועוד רבים. הוא כונה כ"שובר לבבות" של דור זה.
* דניאל רדקליף (נולד ב-1989) - שחקן קולנוע הידוע בתפקידו כהארי פוטר בסדרת הסרטים של "הארי פוטר".
* קים קרדשיאן (נולדה ב-1980) - כוכבת ריאליטי ויזמית אמריקנית מצליחה במיוחד עם אימפריה עסקית. המיזמים הרבים בהם היא הייתה מעורבת לאורך השנים הפכו אותה למילארדרית, ולבעלת השפעה ניכרת על מגמות אופנה ותרבות הצריכה. 
* מארק צוקרברג (נולד ב-1984) - יזם אינטרנט יהודי-אמריקאי. צוקרברג הוא המייסד, הנשיא והמנכ"ל של חברת פייסבוק אשר חוללה מהפכה בתחום התקשורת והאינטראקציה החברתית במאה ה-21, ובשל כך הוא מאנשי הטכנולוגיה המשפיעים ביותר בדורו.
* מלאלה יוספזאי (נולדה ב-1997) - פעילה פוליטית פקיסטנית וכלת פרס נובל לשלום. יוספזאי, אשר ידועה בזכות פעילותה למען זכויות נשים בעמק סוואט בו אנשי ארגון הטליבאן אסרו על ילדות ללמוד בבתי ספר, שרדה בשנת 2012 ניסיון התנקשות בחייה.
* קים ג'ונג-און (נולד ב-1984) - מנהיג קוריאה הצפונית שעלה לשלטון בשנת 2011 בעקבות מות אביו, והפך לאחד השליטים השנויים ביותר במחלוקת והמשפיעים ביותר בדורו.
* לינה דנהאם (נולדה ב-1986) - שחקנית, במאית, ומפיקה אמריקנית יהודיה. יוצרת וכוכבת הסדרה "בנות" בה דמותה מכנה את עצמה "קולו של דור". 


Lionel Messi NE Revolution Inter Miami 7.9.25-043 (cropped).jpg|ליונל מסי
Cristiano Ronaldo 2018.jpg|כריסטיאנו רונאלדו
2019 Final da Copa América 2019 - 48225217491 (cropped).jpg|ניימאר
Britney Spears 2013.jpg|בריטני ספירס
Ariana Grande promoting Wicked (2024).jpg|אריאנה גרנדה
Selena Gomez at the 2024 Toronto International Film Festival 10 (cropped).jpg|סלינה גומז
191125 Taylor Swift at the 2019 American Music Awards.png|טיילור סוויפט
Justin Bieber in 2015.jpg|ג'סטין ביבר
HarryStylesWembley170623 (65 of 93) (52982678051) (cropped 2).jpg|הארי סטיילס
Zac Efron in 2017.jpg|זאק אפרון
Daniel Radcliffe (14594645950) (cropped).jpg|דניאל רדקליף
Kim Kardashian 2018 5.png|קים קרדשיאן
Mark Zuckerberg 2019 (cropped).jpg|מארק צוקרברג
Malala Yousafzai at the 2024 Toronto International Film Festival 2.jpg|מלאלה יוספזאי
Kim Jong-un (2025) (cropped).jpg|קים ג'ונג און


## כינויים נוספים
למרות שלא כל מאפייני דור ה-Y ניכרים בכלל אזורי העולם, ישנם מקומות שבהם דור ילידי שנות ה־90 זכה לכינוי משלו (לעיתים כינוי גנאי).
* הדור האבוד החדש (בארצות הברית וחלק ממדינות המערב, על רקע המשברים הכלכליים המאפיינים את ראשית שנות ה-20 של המאה ה-21, אותם בני דור ה-Y חוו כבוגרים צעירים)
* דור פתיתי השלג (בארצות הברית וחלק ממדינות המערב דוברות האנגלית) - על שם כינוי הגנאי "snowflake" ("פתית שלג"), שמתייחס לצעיר נפוח מחשיבות עצמית, שנפגע בקלות מביקורת ואינו יודע להתמודד עמה. (המונח נטבע על ידי העיתונאית קלייר פוקס בספרה "Find That Offensive!")
* דור ה-9x (וייטנאם) - הכינוי לדור הצעירים שנולד על רקע התפתחותה הכלכלית של וייטנאם בשנות ה־90, ונתפס לרוב כמרדן ופרוגרסיבי.
* דור סאמ-פו (דרום קוריאה. בקוריאנית: 삼포세대. בתרגום חופשי: "מוותרי ה-3") - על שום שבני דור שנות ה־90 מעדיפים לוותר על "3 צורכי חיים": נישואין, זוגיות והקמת משפחה.
* דור התותים (טייוואן. בסינית: 草莓族) - כינוי גנאי לילידי שנות ה-90 ואילך ש"מתקלקלים מהר כמו תותים": אינם יכולים לעמוד בלחצים חברתיים, חסרי מוסר עבודה ואינם מסוגלים לעבוד קשה כמו הוריהם.
* תסמונת הקיסר הקטן (סין העממית. בסינית: 小皇帝综合症) - הדור שגדל בצל מדיניות הילד האחד של ממשלת סין העממית וזכה לתשומת לב יתרה ופינוק יתר מהוריו ומסביו.

## דור ה־Y הישראלי
החוקרים עוז ותמר אלמוג אפיינו את דור ה־Y:

הביקורת של עוז ותמר אלמוג אודות דור זה עוררה תרעומת אצל העיתונאי ולדי דבוייריס.

כיוון שחלק מהחוויות המעצבות שלהם דומות לאלה של בני גילם ברחבי העולם, הם דומים במרבית מאפייניהם לבני גילם במדינות המערב. חוויות מעצבות ייחודיות לדור ה־Y הישראלי כוללות את רצח יצחק רבין והאינתיפאדה השנייה. תרומה לחקר דור ה-Y הישראלי הוא מחקרם של עוז אלמוג ותמר אלמוג וספרם שפורסם בעקבות מחקר זה, "דור ה־Y – כאילו אין מחר". מנגד, כנגד מחקרם טענה העיתונאית צליל אברהם כי הוא מציג את הדור בצורה שלילית מדי, כ"מפונקים" ו"אגואיסטים", אף על פי שפעולות כגון המחאה החברתית ב־2011, שהובלה על ידי בני דור ה־Y, מראות אחרת. לצד היוצר הדוקומנטרי יאיר אגמון, אברהם הייתה גם יועצת תוכן לסדרה הדוקומנטרית "וואי וואי וואי", המתחקה אחרי בני דור ה־Y בישראל, ושודרה ב־2019 בערוץ כאן 11.

חוקר התרבות עידו רוזן הציע גישה לפיה בישראל, טווח הגילאים של הדור הסתיים בתאריך 4 בנובמבר 1995, עם רצח רבין לטענתו, מבין תחומי אמנויות המסך, התרבות הייחודית של בני דור ה-Y בארץ מתבטאת באופן המובהק ביותר ביצירות דיגיטליות שהופצו במדיה החברתית. במחקרו הוא בוחן ומאפיין את הדור הראשון של יוצרי תוכן עצמאיים שפרסמו סרטונים מקוריים שהפיקו, זכו לתפוצה גדולה באמצעות הרשתות החברתיות, צברו מוניטין וקהל מעריצים, וחלקם סללו כך את דרכם באופן מהיר יחסית אל השורה הראשונה של עולם התרבות המקומי.

## ראו גם
* וואי וואי וואי -  סדרה תיעודית ששודרה ב-2019 בערוץ כאן 11 ועסקה בדור ה-Y.

## לקריאה נוספת
*תמר אלמוג, עוז אלמוג, **דור ה-Y - כאילו אין מחר**, הוצאת מודן, 2016
*Ido Rosen. Independent Content Creators Online: Transmedia, Crossovers, and Millennial Culture in Israel. Palgrave Macmillan, 2025.

## קישורים חיצוניים

* עוז אלמוג ותמר אלמוג, מחקר דור ה-Y, מוסד שמואל נאמן למחקר מתקדם במדע וטכנולוגיה
* 
* 
* 
* צליל אברהם, הסיפור האמיתי על דור ה-Y, באתר mako, 2016
* 
* 
* 
* חן ליברמן, "אבודים" - סדרת כתבות על דור ה-Y: פרק 1, פרק 2, פרק 3, פרק 4, באתר "נענע 10"
* 
* 
* 

## הערות שוליים

קטגוריה:דמוגרפיה
קטגוריה:דורות סוציולוגיים
קטגוריה:משפחה